polyglot-tagger/wikipedia-language-snippets-filtered huggingface dataset:
2009 оны тавдугаар сарын 21-нд Өмнөд Африк улсад зохиогдсон Олон Улсын Хөлбөмбөгийн холбооноос зохион байгуулдаг «Холбоодын цомын» тэмцээнд оролцох багийн бүрэлдэхүүнд багтаж, тэмцээнд түрүүлж байв.
Тэрээр Бразилын өсвөрийн Интернасьонал багаас 1999 онд хөлбөмбөгийн замналаа эхлүүлсэн бөгөөд хөлбөмбөгийн ногоон талбайд довтлогчийн байрлалд өдгөөг хүртэл нутгийнхаа Интернасьонал, Коринтианс, Францын Лион зэрэг багуудад тоглосоор 2009 оны долоодугаар сарын 25-нд Испанийн Вильярреал багт ирсэн юм.
Нилмар Онорату да Силва (, 1984 оны долоодугаар сарын 14-нд Бразилын Парана мужийн Бандейрантис хотод төрсөн) буюу Нилмар нь Бразилын хөлбөмбөгчин бөгөөд одоо Испанийн Ла Лигийн Вильярреал тоглож буй.
Судалгаанд хамрагдагсдын санал бодол, харьцаа, үнэлэмж, шалтгаан зэрэг субъектив хандлагатай холбоотой шинж чанаруудыг мэдэх, тодруулах зорилго бүхий судалгааны аргын нэг төрлийг анкетын асуулга гэж нэрлэнэ.
Анкетын асуулгын үр дүнд бас сонин хэвлэл захиалах эсэх, радио хүлээн авагч, телевиз бий эсэх, унших, сонсох, үзэх хугацааны давтамж, үргэлжлэл зэрэг объектив шинжтэй асуултуудад хариу авч болдог.
Анкетын асуулгад бусад судалгааны нэгэн адил асуултаа зөв, оновчтой боловсруулах, судалгааны объект, судлагдахууныг сонгох, зорилго ба зорилтуудыг тодорхойлох, ойлголтуудыг тайлбарлах, хөтөлбөр боловсруулах, шалгуур, аргуудыг тогтоох зэрэг олон шаардлага тавигддаг.
Анкетын асуулга нь судалгааны зорилго, ач холбогдол, хариулт өгөх арга, буцаах хугацаа зэргийг тодорхой тайлбарласан оршил хэсэг, дараа нь асуултууд нь эхлээд энгийнээс хүнд руу чиглэгдсэн хамгийн хүнд асуудлыг дунд нь оруулсан үндсэн хэсэг, төгсгөл хэсэг нь тухайн хүний өөрийн талаар мэдээлэл авахад чиглэгдсэн энгийн асуултуудыг багтаасан байдаг.
Нэгдүгээр сарын 11 - Суецын сувгийн төлөөх тулаан: Оттоманы эзэнт гүрний дөрөвдүгээр арми Германы генерал Фридрих Фрайхерр Кресс фон Крессенсштайны удирдлага дор Палестины өмнөд хэсэгт тулж ирэв.
Нэгдүгээр сарын 15 - Их Британийн "Дайны зөвлөл" Галлиполигийн хойгт үүсээд байгаа нөхцөл байдлаас шалтгаалан дайны шинэ фронтод тулалдах төлөвлөгөөг Уинстон Черчиллээс гаргуулахыг шаарджээ.
Нэгдүгээр сарын 16 - Грекын хаан Константин зарлиг гаргаж улс эх орондоо гавьяа байгуулсан иргэдэд олгох Хүндэтгэлийн одон бий болгож түүнийгээ "Гиоргийн одон" гэж нэрлэв.
Нэгдүгээр сарын 17 - Дэлхийн нэгдүгээр дайн: Сарикамишийн тулаан: Оттоманы эзэнт гүрэн Сарикамишийг эзлэн авах сүүлийн оролдлогоо хийсэн ч амжилт олсонгүй.
Нэгдүгээр сарын 24 - Дэлхийн нэгдүгээр дайн: Их Британийн их усан цэргийн сөнөөгч онгоцнууд Герамын тэнгисийн цэргийн "Блюхер", "Сайдитц" хөлөг онгоцнуудыг устган сөнөөв.
Александер Грам Беллийн зохион бүтээсэн шинэ төхөөрөмжийн тусламжтайгаар тэрээр Нью-Йорк хотоос Калифорни мужийн Сан Франциско хот руу хуучин туслах Томас А.Уотсон руу залгасан юм.
Нэгдүгээр сарын 31 - Дэлхийн нэгдүгээр дайн: Болимовын тулаан: Польшийн Болимов тосгонд болсон тулаанд Германы есдүгээр арми сөргөлдөгч талын эсрэг хорт хий ашиглажээ.
Дэлхийн дайн: Германы цэргүүд стратегийн гол түшиц газар болох 60-р өндөрлөгийн тулаанд хорт хий ашигласныхаа хүчинд уг өндөрлөгийг эргүүлэн мэдэлдээ авчээ.
Тавдугаар сарын 18 - Бельгийн эзэн хаан дэлхийн дайнд оролцож байгаа болон улс эх орныхоо төлөө гарамгай гавьяа байгуулсан иргэдэд олгох медалийг бий болгож байгаагаа албан ёсоор зарлажээ.
Тавдугаар сарын 19 - Дэлхийн нэгдүгээр дайн: Австрали-Шинэ Зеландын хамтарсан цэргийн хүч Оттоманы эзэнт гүрний эсрэг гуравдах довтолгооноо хийсэн ч сөргөлдөгч талаас хүчтэй хамгаалсаар байлаа.
Дэлхийн нэгдүгээр дайн: Холбоотны засгийн газрууд Оттоманы эзэнт гүрнийг Аремани үндэстнүүдийн эсрэг хядлага үйлдэж байгааг "хүн төрөлхтний эсрэг үйлдсэн гэмт хэрэг" гэж дүгнэв.
Долоодугаар сарын 1 - Дэлхийн нэгдүгээр дайн: Генерал Луйс Ботагаар удирдуулсан Өмнөд Африкийн холбоо Отавигийн тулаанд Германы зэвсэгт хүчинд ялагдав.
Долоодугаар сарын 5 - Дэлхийн нэгдүгээр дайн: Оттоманы эзэнт гүрний арми Их Британийн мэдэлд шилжээд байсан Галлиполигийн төлөөх сүүлчийн дайралтаа хийсэн ч амжилтыг эс олжээ.
Долоодугаар сарын 7 - Шведийн дипломатч Коссва Анкарсвард Армени үндэстнүүдийг бөөнөөр хороож байгаа Оттоманы эзэнт гүрний бодлогын талаарх хоёр хуудас материалыг олон нийтэд цацав.
Долоодугаар сарын 8 - Австрали улсад байгуулагдсан "Энхтайвны төлөөх эмэгтэйчүүдийн арми" Дэлхийн нэгдүгээр дайн-ыг эсэргүүцсэн жагсаал зохион байгуулав.
Долоодугаар сарын 22 - Дэлхийн нэгдүгээр дайн: Манцикертын тулаанд ялагдал хүлээх нь тодорхой байсан Хаант Оросын армийн генерал Николай Юденич төв засгийн газрын анхааруулыг үл тоон Туркийн талтай байлдаанаа үргэлжлүүлэв.
Дөрөвдүгээр сарын 5 - Өнгөт арьст нэрт тулаанч Жек Жонсон Кубын Гавана хотод болсон тулаанд цагаан арьст боксчин Жесс Уиллардад 26 раунд тулалдсаны эцэст ялагдав.
Дөрөвдүгээр сарын 17 - Дэлхийн нэгдүгээр дайн: 60-р өндөрлөгийн төлөөх тулаан: Баруун Фронтын стратегийн чухал байрлал болох 60-р өндөрлөгийг Британийн арми эргүүлэн хяналтандаа авахыг оролдов.
Дөрөвдүгээр сарын 28 - Дэлхийн нэгдүгээр дайн: Киртиа хотыг эзлэхийн тулд Франц, Британийн тал 14,000 цэргийн хүчийг төвлөрүүлсэн ч тус хотыг эзэлж чадсангүй.
Наймдугаар сарын 4 - Энэ өдөр Хиагтад Орос-Монголын хооронд мөнгө зээлдүүлэх, буу зэвсгийн тухай, төмөр зам байгуулах, цахилгаан мэдээ байгуулах гэсэн дөрвөн гэрээ нууцаар байгуулсан байна.
Монголын Засгийн Газар энэхүү хэлэлцээрт Сангийн яамны тэргүүн сайд Гадинбалын Чагдаржав, Дотоод яамны тэргүүн сайд Дашжав нарыг засгийн газрыг төлөөлөх эрхтэйгээр явуулсан байдаг.
Наймдугаар сарын 16 - Дэлхийн нэгдүгээр дайн: Энтентегийн санамж бичгийн дагуу Сербийн хаант улсад Баранжа, Срем, Славонис, Сислетаниан хосолмол засагтай, Босни Герцеговин, Далмамтиагийн зүүн хэсэг бүрэн шилжжээ.
Наймдугаар сарын 20 - Дэлхийн нэгдүгээр дайн: Холбоотон гүрэнд нэгдсэн Итали улс Австри-Унгарын эзэнт гүрний эсрэг анхны агаарын довтолгооноо үйлдэв.
Наймдугаар сарын 29 - Дэлхийн нэгдүгээр дайн: Туркийн стратегийн чухал ач холбогдолтой 60-р өндөрлөгийн төлөөх тулаанд Австрали-Шинэ Зеландын нэгдсэн цэргийн арми томоохон хохирол амсаж 1,100 цэрэг амиа алджээ.
Есдүгээр сарын 8 - Хиагт хотноо энэ өдөр эхэлсэн Хятад, Хаант Орос, Гадаад Монгол гурван этгээдийн хэлэлцээрийн бага хурал нь Хятад, Орос хоёрын хуйвалдааны эсрэг үндэс, угсаа, тусгаар тогтнол, эрх чөлөөгөө хамгаалан бэхжүүлэхийг эрхэмлэгч монголын эх орончдын тэмцлийн нэгэн томоохон хэлбэр байсан юм.
Дэлхийн нэгдүгээр дайн: Германы Зэвсэгт хүчний жанжин штабын дарга, генерал Эрих фон Фалкенхайны санаачилгаар Лондон хотыг хэдхэн хормын дотор бөмбөгдөж, үнсэн товрог болгох талаар ухуулах нэвтрүүлэг цацаж эхэлжээ.
Есдүгээр сарын 14 - Дэлхийн нэгдүгээр дайн: Германы Зэвсэгт хүчний жанжин штаб, Адмирал Хеннинг фон Хольтцендорффын тушаалаар Германы тэнгисийн хүчин Лондон хотыг зорив.
Австралийн эзэн хааны нисэх хүчин Күийнсленд хотноо Дэлхийн нэгдүгээр дайн-нд амиа алдсан цэргүүдийн ар гэрийнхэнд туслах, шархадсан цэргүүдийг асрах зорилготой төвийг ашиглалтад оруулжээ.
Есдүгээр сарын 30 - Дэлхийн нэгдүгээр дайн: Сербийн армийн цэрэг Радоже Льютовац дэлхийн цэргийн түүхэнд анх удаагаа нисэх онгоц устган хөнөөсөн хүн болов.
Хоёрдугаар сарын 2 - Дэлхийн нэгдүгээр дайн: Германы бөмбөгдөгч Вернер Хорн Канадын талд байрлах Вансеборогийн төмөр замын гүүрийг динамит ашиглан бөмбөгдөв.
Хоёрдугаар сарын 22 - Дэлхийн нэгдүгээр дайн: Масурын голын тулаанд оролцсон Германы тэнгисийн цэрэг хүчтэй сөрөг довтолгоон хийж Оросын талаас 200,000 хүн хохирол амсчээ.
Зургаадугаар сарын 9 - АНУ-ын Ерөнхийлөгч Вүүдроу Вильсон Германы Засгийн газар болон Хааны тамгын газар руу "Луситаниа" хөлгийн осолтой холбоотой дэлгэрэнгүй тайлбар илгээх талаар албан бичиг илгээжээ.
Аравдугаар сарын 12 - Дэлхийн нэгдүгээр дайн: Бельгийн хорир лагераас холбоотны армийн цэргүүдийг оргуулсан Британийн сувилагч Эдит Кавелыг Германы армийнхан цаазлав.
Арваннэгдүгээр сарын 10 - Дэлхийн нэгдүгээр дайн: Сербийн генерал Радомир Путникийн удирдлага дор 150 мянган хүний бүрэлдэхүүнтэй арми сөргөлдөгч хүчнүүдийн эсрэг Гилан хотод довтлов.
Наймдугаар сарын 29 - Академийн наадмын гурав, "Алтан Бөмбөрцөг" наадмын дөрвөн удаагийн шагналт бүх цаг үеийн дэлгэцийн шилдэг жүжигчдийн дөрөвт эрэмблэгддэг Шведийн суут жүжигчин Ингрид Бергман
Анх Тессалоникигийн зүүн төв хэсэгт, одоогийн Тессалоникигийн Аристотель Их Сургууль байрлаж буй газарт цэнгэлдэх хүрээлэн нь байсан бөгөөд засгийн газар их сургуулийн хотхонг өргөтгөхийн тулд газрыг нь худалдан авснаар 1960 онд хотын зүүн захад орших, төрийн мэдлийн Кафтанзоглио цэнгэлдэх хүрээлэн рүү нүүжээ.
Ираклис хөлбөмбөгийн баг нь 1908 онд "Тессалоникигийн Осман Грекийн баг - Ираклис" гэсэн нэртэйгээр байгуулагдсан, гэхдээ 1905 онд "Урлагийн найзууд" баг анхныхаа хөлбөмбөгийн тоглолтыг хийж байсан нь уг багийн үндэс гэж үздэг.
Жижигхэн боловч хүний амийг авч одох чадалтай энэхүү ер бусын зэвсэг болох Шүрикен буюу орчуулбал “гарт нуугдсан илд” нь ерөнхийдөө шидэх, хэрчихэд зориулагдсан Японы уламжлалт нууц зэвсгүүдийн нэгэн билээ.
Шүрикен нь катана болон яри зэрэг дайчин эрсийн сүр сүлд болсон гайхамшигт зэвсгүүдийн хамтаар хэрэглэгддэг байсан бөгөөд тулаанд тактикын чухал үүргийг гүйцэтгэдэг байж.
Шүрикенийг эзэмших урлагийг шүрикен-жицү гэх ба Ягю Рю, Катори Шинто Рю, Ито Рю, Кукишин Рю болон Тогакурэ Рю зэрэг тулааны урлагийн алдартай сургуулиудын сургалтын хөтөлбөрийн гол хэсгүүдийн нэг болон орсон байдаг.
Тухайлбал куги-гата , хари-гата , танто-гата , хоко-гата , мацуба-гата гэж тус тусад нь ангилахаас гадна ерөнхийд нь канкиуто-гата , кунай-гата , тэппан мөн байо хэмээн ангилдаг ажээ.
Сэтгүүл зүй бол нийгмийн цаг үеийн чухал мэдээллийг цуглуулах, боловсруулах, тайлбарлах, түүнийг техник хэрэгслүүдийн тусламжтайгаар олон түмэнд тогтмол түгээх нийгмийн үйл ажиллагаа мөн гэдгийг бид мэднэ.
Уламжлалт бус социологийн судалгааны аргууд өнөөдөр хүртэл сэтгүүл зүйн онолчдын анхааралд тэр бүр өртөж байгаагүй олон нийтийн мэдээллийн харилцааны нөхцлийг судлах шинэ боломж олгож байна.
Тухайлбал, олон нийтийн мэдээллийн харилцааны технологийг загварчлах, бие даасан мэдээлэл дамжуулагчдын үйл ажиллагааг нийгэм-сэтгэл зүйн үүднээс загварчлах, ОНМХ-ийн янз бүрийн мэдээллийн бүтээгдэхүүнд хүлээн авагчид дасан зохицох үйл явцыг судлах, мэдээлэл дамжуулагч болон хүлээн авагчдын харилцан нөлөөллийн орон зайг өргөтгөх зэрэг асуудлыг хэлж болно.
Загвар хэмээх ойлголтыг судалж буй объектын агуулга ба хүсэн хүлээж буй шинж чанарыг илэрхийлдэг тэмдэгт болон нэр томъёоны тусламжтайгаар дүрслэн үзүүлэх үйл явц гэж тодорхойлдог.
Практикийн бодит объектыг тусгадаг өвөрмөц дүр төрх болох олон нийтийн мэдээллийн харилцааны үйл ажиллагааны загварын онцлог нь ёс төдий, бас шуурхай ажиллагаа байдагт оршдог бөгөөд энэ нь танин мэдэхүйн үр ашигтай, уян хатан арга болдог.
Нийгэмд “дөрөв дэх засаглалын” үүргийг гүйцэтгэдэг ОНМХ-ийн үүрэг роль ч өссөн төдийгүй мэдээлэл, оюун санаа, үзэл бодол, оюуны үнэт зүйлсийн хүчийг үйл ажиллагааны зэвсэг болгон ашиглаж буй “засаглалын” ач холбогдол эрс өсөн нэмэгдсэн юм.
Өнөөдөр хүртэл сэтгүүл зүйн онолын судалгаанд гол байр эзэлдэг сэтгүүл зүйг юуны өмнө удирдлагын системийн нэг элементийн хувьд авч үзээд тухайн үйл ажиллагааг бүтцийн талаас нь судалдаг функцийн судалгааны арга мэдээлэгч, хүлээн авагчийн хоорондох харилцааг бүрэн төгс, олон талаас нь судлах боломжоор хязгаарлагдмал юм.
Сүүлийн жилүүдэд дэлхий дахины сэтгүүл зүйд гарсан томоохон өөрчлөлтүүд хүн төрөлхтний үйл ажиллагааны энэ хүрээн дэх харилцааг үндсээр нь өөрчилсөн гэж хэлж болно.
"Харанхуйн ангуучдын" мөрөөр явж нянгийн эсрэг үйлчилгээт вакцин гарган авах туршилтандаа зориулан тэдгээрээс ганц нэгийг «Вашингтоны нэрэмжит төв талбайн» дэргэдээс олзлон гэртээ авчиран туршилтаа хийдэг бөгөөд зарим нэг талаараа амжилтыг эс олсоор байх болно.
Ийнхүү Невилл ганцаараа үлдсэн тул тэдний байгаа голомт дээр явж очин тулалдах авч хүч мөхөсдөхийн даваан дээр Анна, Итан нарын дархлаа бүхий ээж хүү хоёр түүнийг аварна.
Аймшигт нянгийн халдвар тээгчийн тоо 600 сая, үүнээс 12 сая нь нянгийн эсрэг дархлаатай буюу «мутаци» биеийн эд эрхтний хувиралд автаагүй хүмүүс байх ажээ.
Хурд, хүч ихтэй, өвдөлтийш үл мэдрэх, үл ярих тэдгээр махчин "Харанхуйн ангуучид" аль л харанхуй гэсэн газар болгонд бөөгнөрөн, хотод байх бүхий л амьд бүхнийг ангуучилж өөрсдийн адил болгосоор энэ хүрчээ.
Невилл эхнэр Зои болон охин Марли нарыгаа 2009 оны арванхоёрдугаар сард Манхэттэн дүүргийн аюулгүйн бүсээс нисдэг тэргээр явуулах гэж байгаад алдсан бөгөөд энэ үед нянгийн халдвар газар авч Манхэттэн тэр чигтээ аюулд автаж байжээ.
Харин үйл явдлын одоо цагт Невилл хэзээ нэгэн өдөр аврал эрсэн хэн нэгэн гарч ирвэл туслахад бэлэн байгаагаа чанга яригч ашиглан өдөр бүр тогтсон цагтаа ход даяар зарлаж, ирэхийг нь хүлээн хагас өдөр шахам « » эрэг дээр өнждөг ажээ.
Анна хүүгийнхээ хамт Невиллийн чанга яригчаар дамжуулдаг мэдээллийг сонсож ирсэн бөгөөд киноны төгсгөлд «Вермонт» дахь бэхлэлт бүхий Невиллийн гэр рүү «альфа» тэргүүтэй томоохон хүч нэвтрэн хүчин мөхөсдөхийн үест лаборатор дахь туршилтын эмэгтэй нян тээгчид вакцин эерэгээр үйлчилж байгааг хараад Невилл нянгийн эсрэг вакцин гаргаж авах үйлс нь бүтсэн тул лабораторын хамгаалалтын шил хагарахаас өмнө вакциныг Анна, Итан хоёрт өгч, ямар ч аргагүй болсон үед 67 гар бөмбөгийг тэслэн амиараа вакциныг хамгаалдаг.
Киноны үйл явдал Манхэттэн хотноо 2012 онд өрнөх ба хотод цорын ганцаараа үлдэж, хүнд амархан халддаг аюултай вирусын эсрэг вакцин гаргаж авахаар зорьж буй Роберт Невилл хэмээх нян судлаач эрдэмтэний дүрийг жүжигчин Вилл Смит бүтээжээ.
Энэ кино нь 2007 оны арванхоёрдугаар сарын 14-нд Амщрикт нээлтээ хийж «бокс-оффис»-ийг удаа дараа тэргүүлсээр чамгүй ашгийг олж тухайн оныхоо өндөр ашиг олсон киноны жагсаалтад 585 сая долларын ашгаараа долоодугаарт бичигдэж байжээ.
ПСВ-гийн хамтаар 2004–05 оны УЕФА Аваргуудын Лигийн тэмцээний хагас шигшээ тоглолтонд шалгараад байсан ази тоглогч Пакийг чадварлаг болохыг нь анзаарсан Манчестер Юнайтед багийн дасгалжуулагч Алекс Фергюсон багтаа элсүүлэхээр идэвхийлсээр 2005 оны долоодугаар сард 4 сая фунт стерлингээр гэрээ байгуулсан гэдэг.
Үүнээс хойш Пак өдгөөг хүртэл Манчестер Юнайтедийг Премьер лигийн гурав дараалсан түрүүг хүртэхэд нь болон УЕФА Аваргуудын Лиг, Клубүүдийн ДАШТ-д түрүүлэхэд нь хангалттай үүрэг гүйцэтгэсэн түүхтэй.
Пак Өмнөд Солонгосын Мёнъжу Их сургуулийн дэргэдэх хөлбөмбөгийн багаас гараагаа эхлэж тэндээсээ Японы дээд лигийн Киото Санга хөлбөмбөгийн багт элсэн тоглож байлаа.
Түүний дараа Шигшээ багийн нь дасгалжуулагчын албаа өгч Голланддаа ПСВ Эйндховен багийг дасгалжуулахаар ирсэн Гүүс Хиддинкийг дагаж ПСВ-гийн эгнээнд элсчээ.
Пак Чи Сон (Хангуль: ; Ханжа: , 1981 оны хоёрдугаар сарын 25-нд Кёнги аймгийн Сувон хотод төрсөн) — Өмнөд Солонгосын зодог тайлсан алдарт хөлбөмбөгчин юм.
Тэр Келли Фриерс гэгч бүсгүйтэй удаан хугацааны турш Мемпис хотод хамтран амьдардаг ба тэдний гэрлэлтийн асуудал Чакийн ажлын боломжоос шалтгаалан хойш тавигдсаар байдаг байжээ.
1990-ээд онос хойш нийгэмд гарсан өөрчлөлт, улс төрийн үйл явдлын хөгжил, хөдөлгөөнтэй холбоотой янз бүрийн байгууллагаас олон нийтийн санал бодлыг мэдэх зорилго бүхий нийгмийн судалгааг тогтмол явуулж, түүний дүнг сонин, сэтгүүлд нийтлэх явдал өргөн дэлгэрсэн нь шинжлэлт бичлэгийн төрөл болох социологийн резюме үүсэж, хөгжихөд нөлөөлсөн.
Аливаа социологийн судалгаа бодит байдалд дүн шинжилгээ хийх зорилготой учир энэ бичлэгийн төрөл ямагт задлан шинжилсэн бичлэгийн төрлүүдийн үндсэн шинжүүдийг агуулдаг.
Үүнээс гадна зохиогч судалгааны дүнг байгаагаар нь илэрхийлэх зорилго тавьдаггүй бөгөөд гол төлөв өөр судалгааны дүнтэй харьцуулж, янз бүрийн нэмэлт тайлбар хийж, үнэлэлт дүгнэлт өгдөг.
Сүүлийн жилүүдэд манай сонин хэвлэлүүд “Прогноз” , “Сант-Марал”, “Альтернатив” зэрэг судалгааны төвүүдийн явуулсан социологийн судалгааны дүнг хураангуйлан социологийн резюме хэлбэрээр тогтмол нийтэлж байна.
Социологийн резюме ямар нэг хэмжээгээр шинжлэх ухааны хялбаршуулсан нийтлэлд нэлээд ойртдог боловч шинжлэх ухааны ололтыг сурталчлах зорилго тавьдаггүй учраас түүнээс ялгаатай юм.
Бүтээлийн нэр нь зохиолын гол эсрэг дүр, Харанхуй эзэн Сауроныг илтгэх ба тэрээр зохиолдоо Дундад дэлхийг эзэгнэн захирахын төлөө бусад Хүч чадлын бөгжнүүдийг захирсан Нэг Бөгжийг бүтээжээ.
Гол дүрүүдэд нь Фродо Баггинз, Самвайз Гамжи , Мэриадок Брэндибак , Перегрин Түк гэгч хоббитууд, мөн Арагорн гэгч аянчин, Гимли гэгч одой, Леголас гэгч эльф, Гандальф гэгч шидтэн орно.
Бөгжний эзэн нь анх гарснаасаа хойш хэд хэдэн удаа хэвлэгдэж, олон хэл рүү орчуулагдан, 20-р зууны фантазийн утга зохиолын хамгийн нэрд гарсан, үр нөлөөтэй бүтээлүүдийн нэг болжээ.
Тус зохиолуудаар сэдэвлэсэн хэд хэдэн кино, тайзны бүтээлүүд байдаг бөгөөд эдгээрээс 2001-2003 оны хооронд гарсан, Питр Жэксоны найруулсан Бөгжний эзэн цуврал кино нь шүүмжлэгчдээс маш өндөр үнэлгээ авч, хамгийн их ашиг олсон кинонуудын тоонд багтдаг.
Тус бүтээл нь гурамсан зохиол гэдгээрээ алдартай ч Толкин үүнийг Силмариллион-тай хамт хоёр ботийн бүрдлийн эхний хэсэг болгон хэвлэх төлөвлөгөөтэй байжээ.
Анхны загвар болох буюу 2 нь 2007 оны 1 сарын 9-нд зохион байгууллагдсан үзэсгэлэн дээр компанийн захирал асан Стив Жобс танилцуулсан бөгөөд 2007 оны 6 сарын 29-нд АНУ-д борлуулагдаж эхэлсэн.
Германы Хөлбөмбөгийн Бундеслиг буюу Хөлбөмбөгийн Бундеслиг/цаашид Бундеслиг гэх/ нь Герман улсын хөлбөмбөгийн өндөр зэрэглэлийн лигийн тэмцээн юм.
Германы хөлбөмбөгийн багууд «лигийн тогтолцоогоор» тоглодог бөгөөд 18 баг амжилтаасаа шалтгаалан дэвшин орж ирэх болон доод лиг болох Хоёрдугаар Бундеслиг рүү улирах шатлалаар хувьсч байдаг.
Байерн Мюнхен баг 1970-аад оноос хойш энэхүү лигт өндөр амжилтыг үзүүлсээр хамгийн сүүлд 2022/23 оны улиралд түрүүлэн 33 дахь түрүүгээ авсан нь лигийн түүхэн амжилтад тооцогдож буй.
Европтоо гуравдугаарт эрэмбэлэгдэх Бундеслигийн тоглолт бүрийг дунджаар 41,802 хөгжөөн дэмжигчид үздэг гэх ба энэ үзүүлэлтээрээ Энэтхэгийн Премьер лиг болон Америкийн Үндэсний хөлбөмбөгийн лиг зэрэг лигүүдийн удаад бичигддэг.
Бундеслиг дэх түрүүний тоогоороо Бавариа Мюнхен , Боруссиа Мёнхенгладбах , Вердер Бремен багууд эхний гуравт бичигддэг бол Боруссиа Дортмунд, Хамбург болон Штутгарт багууд тус бүр 3, Кёльн болон Кайзерслаутерн багууд Мюнхен 1860, Айнтрахт Франкфурт, Нюрнберг болон Вольфсбург багууд тус бүр 1 түрүү тус тус авч байв.
Дирак квант механик, квант электродинамикийн хөгжилд чухал түлхэц өгсөн гавъяатан бөгөөд Кембрижийн Их сургууль болон Флоридагийн Улсын Их сургуульд тус тус тэнхмийн эрхлэгчээр ажиллаж байгаад насан эцэслэсэн эрдэмтэн, сургагч багш байв.
Дира́к атомын онолыг болосронгуй болгоход электрон, түүний релятив шинж, эгэл хэсгүүдийн онолыг дэвшүүлсэний тул 1933 онд «физикийн салбар дахь Нобелийн шагналыг» Эрвин Шрёдингерийн хамт хүртээсэн юм.
1963 онд хоёрдугаар дивизэд унаснаар Ситигийн тоглолтыг үзэх үзэгчдийн тоо эрс буурсан байсныг 1965 оны нэгдүгээр сард «Свиндон Таун» багтай талбай дээрээ хийсэн тоглолтын 8,015 үзэгчдийн тооноос харж болохоор юм.
Тэдний удирдлаган дор Ситичүүд хоёрдугаар дивизээ тэргүүлэн дэвшсэн ба Майк Саммерби, Фрэнсис Ли ба Колин Белл нарын тоглогчдыг эгнээндээ элсүүлж тун чухал шийдвэр гаргасан ажээ.
Хоёр жилийн дараа буюу 1967-68 оны улирал Манчестер Сити Лигийн АШТ-д хоёр дахь түрүүгээ сүүлийн тойргийн тоглолтонд Ньюкасл Юнайтед багийг 4-3 харьцаагаар хожин авсан юм.
Улмаар 1969 онд «АХХ-ны цомын» ээлжит түрүүгээ авч 1970 онд Австрийн Вена хотноо зохиогдсон Европын цомтой багуудын цомын шигшээ тоглолтонд Польшийн «Гурник Зарбзе» багийг 2-1 харьцаагаар хожин түрүүлэв.
Манчестер Сити багийн үүсэл 1880 онд Манчестерийн зүүн хэсгийн «Гордон» дүүрэгт Анна Коннел бусад нөхдийн хамтаар байгуулсан хөлбөмбөгийн «. ' » багаас эхэлнэ.
1875 он болон түүнээс өмнөх жилүүдэд «Гэгээн Маркын сүмийн» нэр дээр тоглодог байсан крикетийн спортын багийг сүмийн ажилтан Уильям Бийстоу гэгч хэлбэрийг нь өөрчлөн ийн байгуулсан гэдэг.
1887 онд «Эрдрюк» дүүргийн «Хайд Роуд» цэнгэлдэх хүрээлэнд эзэн багийн тоглолтоо хийхээр болж, багийн нэрээ « » болгон өөрчилсөн бөгөөд 1892 онд «Английн хөлбөмбөгийн лигийн» гишүүнээр элсэн шинээр зохиогдох болсон «хоёрдугаар дивизээс» мэргэжлийн гараагаа эхэлжээ.
Сити анхны шагналаа 1899 онд хоёрдугаар дивизэд түрүүлэн авч улмаар Английн хөлбөмбөгийн «тэргүүн дивизэд» дэвшсэн байдаг ба 1904 оны дөрөвдүгээр сарын 23-нд Болтон Уондерерс багийг 1-0 харьцаагаар хожин «АХХ-ны цомд» түрүүлснээр томоохон тэмцээний анхны түрүүгээ авсан нь байв.
Дараагийн улирал нь буюу 1906 онд Ситигийн санхүүгийн байдал тун хүндэрсэн тул Билли Мэрэдит тэргүүтэй арван долоон тоглогчоо Манчестер Юнайтед багт шилжүүлснээр Ситигийн амжилт зогсонги байдалд орсон юм.
Түүнээс хойш Манчестер Сити лигийн тэргүүлэх өрсөлдөөнөөс гадуур явсаар 1986-87 оны улирал Астон Вилла багийн хамтаар доод дивиз рүү унаж, 1988-89 оны улирал Челси багийн хамт дэвшин Петер Рейдийн удирдлаган дор дээд лигтээ 1991, 1992 онуудад тэргүүлэх өрсөлдөөнд буюу тавдугаар байраар шалгарах болсон байна.
1992 онд Премьер лиг байгуулагдсан анхны улирлаар есдүгээр байраар шалгарч байсан бол 1996 онд доод лиг болон шинэчилэгдсэн «нэгдүгээр дивиз» рүү унах хүртлээ гурван улирлын турш доогуур өрсөлдөж байв.
Бүр хангалтгүй амжилт үзүүлэн 1998 онд хоёрдугаар дивиз рүү унаж Европын болон дотоодын цомын эзэн болж түүчээ нь болж байсан багийн хувьд хангалтгүй үзүүлэлт болж байсныг дурдах ёстой байх.
1970-аад он, Сити «Лигийн аварга» болоход ганц оноо дутсан болон шигшээ тоглолтонд бүдэрсэнийг эс тооцвол ерөнхийдөө амжилтын буухиагаа үргэлжлүүлж байсан гэхэд болно.
Мөнхийн өрсөлдөгч Манчестер Юнайтед багт ус агаар мэт хэрэгтэй сүүлийн тойргийн тоглолтондоо Ситид талбай дээрээ 1-0 харьцаагаар ялагдаж доод дивиз рүү унасан явдал юм.
1976 оны «Лигийн цомын» шигшээ тоглолтонд Ньюкасл Юнайтед багийг 2-1 харьцаагаар хожин хоёр дахь удаагаа түрүүлсэн бол 1976-77 оны улирал Ливерпүүлийг лигийн аварга болоход нэг онооны зөрүүгээр ард нь хоцорч байв.
Багийн удирдлагууд Английн шигшээ багийн дасгалжуулагч асан Свен Горан Эрикссоныг 2007 онд багийн дасгалжуулагчаар томилсон ч төдийлөн амжилттай байж чадаагүй тул 2008 оны зургаадугаар сарын 4-нд Марк Хьюзийг томилжээ.
Тус баг 1960 оны сүүл болон 1970 оны эхэн дунд үеүүдэд шилдэг амжилтуудаа үзүүлж байсан бөгөөд энэ хугацаанд «Лигийн АШТ», «АХХ-ны цом», «Лигийн цом» болон Европын цомтой багуудын цом зэрэг том тэмцээнүүдэд Жо Мерсер, Малкольм Аллисон нарын удирдлаган дор Колин Белл, Майк Саммерби болон Францис Ли нарын шилдэг тоглогчдоор ахлуулсан бүрэлдэхүүн аваргалсан байдаг байна.
Ингэснээр юун түрүүнд өндөр зэрэглэлийн тоглогчдыг үнэ хаян худалдан авах алхмуудын эхлэл Бразил тоглогч, Робиньог Испаний Реал Мадрид багаас худалдан авсанаар тавигдсан юм.
2009 оны зун Гарет Бэрри, Роке Санта Крус, Коло Туре, Эммануэль Адебайор, Карлос Тевес болон Жолеон Лескотт нарыг худалдан авахад 100 сая фунт стерлинг зарцуулсан нь урьд хожид тохиолдож байгаагүй наймаа байв.
Хорин жилийн дараа довтлогч Дон РевегийнАнглийн Эзэнт гүрний одонт «Ревегийн төлөвлөгөө» хэмээн нэр нь түгсэн тоглолтын оновчтой шийдлээрээ 1930-аад онд үзүүлсэн амжилтаа Сити давтаж, «АХХ-ны цомын» шигшээ тоглолтонд 1955, 1956 онуудад шалгарсан ба мөн урьдын адил эхний удаад нь ялагдаж, хоёр дахид нь ялж байв.
Бүх цаг үеийн хамгийн шилдэг шигшээ тоглолтуудын нэг 1956 оны шигшээ тоглолт нь Ситигийн хаалгач Берт Траутманы тоглолтын үеэр хүзүүгээ бэртээсэн ч тоглолтын цаг дуустал хэрхэн тэсч байсанаар нь хөлбөмбөг сонирхогчдын санаанд буудаг.
1995-96 оны улирлаар хангалтгүй тоглолт үзүүлэн Премьер лигээс унаж гурван жилийн хугацаанд доод дивизүүдэд тоглохдоо мөн л адил тааруухан амжилт үзүүлж байсныг дурдах юун.
2008 онд «Абу Даби Юнайтед групп»-т худалдагдсанаар энэ багийн санхүүгийн байдал хүчирхэгжин олон тооны шилдэг тоглогчдыг бүрэлдэхүүндээ нэгтгэсэн наймааг дараалан хийсээр байгаа юм.
Сити түүний удирдлаган дор 2009-10 оны улирлаар тавдугаар байр эзлэн 2010-11 оны Аваргуудын лигийн тэмцээнд оролцох боломжоо алдсан хэдий ч Европын лигт өрсөлдөх юм.
2010-11 оны улирлын тоглолт эхлэхийн өмнө Жером Боатенг, Яя Туре, Давид Силва, Александар Коларов болон Марио Балотелли нарын шилдэг залуу тоглогчдыг эгнээндээ элсүүлж бүрэлдэхүүний хүчийг зузаатгасан байна.
Дээрх эгзэгтэй байдалд хүрсэн багийн шинэ дарга Дэвид Бернштэйн хэмээх эрхэм санхүүгээс авахуулаад олон асуудлыг шийдсэнээр 2001 онд тэргүүн дивиздээ эргэн ирж гарч ирсэн юм.
1997 - АНУ-ын Төлөөлөгчдийн танхимын 395 гишүүн Төлөөлөгчдийн танхимын дарга Ньют Женрихийг үндэсний цөөнх рүү дайрч ёс бус үг хэрэглэсэн гэж үзэн сахилгын шийтгэл оногдуулахаар болжээ.